PMIndiaData/PMIndiaSum huggingface dataset:
আই সি এ আই অমসুং আই সি এ ই দবল্যু অনিগী মরক্ত ২০০৮দা খুৎয়েক পীনখিবা অমসুং ২০১৪দা নৌথোকহনখিবা এম ও য়ু মন্ত্রীমন্দলনা অয়াবা পীখ্রে

প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ইন্সতিত্যুৎ ওফ চার্তর একাউনতেন্ত ওফ ইন্দিয়া (আই সি এ আই) অমসুং ইন্সতিত্যুৎ ওফ চার্তর একাউনতেন্ত ইন ইংলেন্দ এন্দ ৱেলস (আই সি এ ই দবল্যু)গী মরক্ত ২০০৮দা খুৎয়েক পীনখিবা অমসুং ২০১৪দা নৌথোকহনখিবা এম ও য়ুদা অয়াবা পীখ্রে। ইন্সতিত্যুৎ ওফ চার্তর একাউনতেন্ত ওফ ইন্দিয়া (আই সি এ আই) অমসুং ইন্সতিত্যুৎ ওফ চার্তর একাউনতেন্ত ইন ইংলেন্দ এন্দ ৱেলস (আই সি এ ই দবল্যু)গী মরক্ত লৈনবা এম ও য়ু নৌথোকহনবসু মন্ত্রীমন্দলনা অয়াবা পীখি। কান্নবশিং: মসিগী এম ও য়ু অসিনা ভারতকী নহা ওইরিবা চার্তর একাউনতেন্তশিং য়ু কেদা মখা তাবা প্রোফেস্নেল ওইবা খুদোংচাবশিং ফংনবা আই সি এ ই দবল্যুনা শকখঙবদা মতেং পাংগনি। য়ু কেগী কম্পেনীশিংদা ভারতকী চার্তর একাউনতেন্তশিং অৱাংবা থাক্কী পোস্তশিং পায়বা অসি চাউথোকচনীংঙাইনি। আই সি এ ই দবল্যুদগী রিকোগনিসন ফংবা অসিনা য়ু কেগী কোর্পোরেতশিংনা ভারতকী তেলেন্তশিং অমসুং হৈশিংবা থাজহনগনি অমসুং মখোয় মশিং হেন্না নেক্কনি। মসিদা ভারত সরকারনা শেন-থুমগী পোৎলুম পুগদবা লৈতে। অচৌবা ইথিল: মসিনা নাকল অনিমক্ত কান্নগদবা মওংদা মেম্বরশিং, মহৈরোইশিং অমসুং মখোয়গী লুপশিংগী পুন্না থবক তৌমিন্ননবা পান্দম থম্লি। এম ও য়ু অসিনা লৈবাক অনিগী একাউনতেন্সী ইন্সতিত্যুৎশিং শীনফম অসিগী মাংদা তারিবা শিংনবশিং মায়োক্নদুনা মালেমগী থাক্ত মাংজিল থাবা ঙমহনগনি। আই সি এ আই অসি য়ু কেদা শিংথানীংঙাই ওইবা চেপ্তর লৈদুনা হায়বদি য়ু কে (লন্দন) চেপ্তর ওফ আই সি এ আইনা য়ু কেদা ভারত মচা সি এশিংগী মরুওইবা থবকশিং তৌরি। থবক ওইনা পায়খৎনবা লাল্লোং অমসুং পান্দমশিং: মসিগী এম ও য়ু অসি মখোয়গী লৈবাকশিংগী হোম বোদী মেম্বরশিপগী মখোয়না ইল্লিবা সেল্লেবসকী ৱাফম থিদনা মতিক চারবা অমসুং মতম শাংনা থবক তৌরক্লবা আই সি এ ই দবল্যু অমসুং আই সি এ আইগী মেম্বর খুদিংমক্ত চৎনগনি। মসিনা মেম্বরশিংদা ক্বালিফিকেসন অমসুং সি পি দিগী থৌদাংশিং মতমগা চুনবা মওংদা থমগনি, মসিগী মথক্ত, ইন্সতিত্যুৎ অমদা য়াওবা মতমদা প্রেক্তিসিং অমসুং ওদিতিংগী হকশিং লৈবরা হায়বা য়েংশিনগনি অমসুং দরকারগী মতুংইন্না, অহেনবা একজামিনেসনশিং অমসুং এক্সপিরিয়েন্সগী খুৎথাংদা রি-ক্বালিফিকেনসগী লম্বী শেমগনি। মসিগী এম ও য়ু অসি আইনগী ওইনা ইন্দবা য়াদবা মরি অমা ওইনা শেম্বা নত্তে অমসুং মসিগী ৱাফমশিং অসি আইনগী ওইনা ইন্দবা য়াদবা হকশিং নত্ত্রগা লাইএবিলিতীশিং য়াওদে। অকুপ্পা ৱারোলশিং: ইন্সতিত্যুৎ ওফ চার্তর একাউনতেন্ত ওফ ইন্দিয়া (আই সি এ আই) অমসুং ইন্সতিত্যুৎ ওফ চার্তর একাউনতেন্ত ইন ইংলেন্দ এন্দ ৱেলস (আই সি এ ই দবল্যু)গী মরক্ত ২০০৮দা এম ও য়ু খুৎয়েক পীনখ্রবা মতুংদা মন্ত্রীমন্দলনা অয়াবা পীবনি। ইন্সতিত্যুৎ ওফ চার্তর একাউনতেন্ত ওফ ইন্দিয়া (আই সি এ আই) অমসুং ইন্সতিত্যুৎ ওফ চার্তর একাউনতেন্ত ইন ইংলেন্দ এন্দ ৱেলস (আই সি এ ই দবল্যু)গী মরক্ত লৈনবা এম ও য়ু নৌথোকহনবা অসিনা অৱাংবা থাক্কী একাউনতিংগী লৌশিং, প্রোফস্নেল অমসুং ইন্তিলেকচুয়েল ফগৎহনবা, মখোয়গী মেম্বরশিংগী য়াইফনবা থবক পায়খৎপা, ইংলেন্দ, ৱেলস অমসুং ভারত্তা একাউন্তিংগী শীনফম চাউখৎহনবদা মতেং পীননবা ফ্রেমৱার্ক অমা ওইরগনি। নুংগী ৱারোল: ইন্সতিত্যুৎ ওফ চার্তর একাউনতেন্ত ওফ ইন্দিয়া (আই সি এ আই) অসি ভারতকী সংসদকী ‘চার্তর একাউনতেন্ত এক্ত, ১৯৪৯’গী মখাদা লিংখৎখিবা লুপ অমনি, মসিনা ভারত্ত চার্তর একাউনতেন্সীগী থবকশিংগী কাংলোন শেমগনি। আই সি এ ই দবল্যু অসি মালেমগী ওইনা মাংজিল থারিবা প্রোফেসনেল মেম্বরসিপ ওর্গনাইজেসন অমনি। মসিনা একাউনতেন্সী অমসুং ফাইনান্স শীনফমগী ক্বালিফিকেসন, তেক্নিকেলগী লৌশিং, ক্বালিতী অমসুং ইন্তিগ্রিতী ঙাকশেনবগী থবকশিং পায়খৎলি।
পি.এম.না মীয়ামদা বাইসাখিগী য়াইফ পাউজেল পীখ্রে

প্রধান মন্ত্রী শ্রী নরেন্দ্র মোদীনা মীয়ামদা বাইসাখিগী নুঙাইরবা থৌরমদা য়াইফ পাউজেল পীখ্রে। ত্বীত অমদা প্রধান মন্ত্রীনা হায়খি, “মসিগী নুংঙাইরবা কুমহৈ অসিনা মীপুম খুদিংগী পুন্সিদা হরাওবা অমসুং নুংঙাই য়াইফবা ওইরসনু। মসিগী কুমহৈ অসি মহৌশা অমসুং মথৌদা থৱায় য়াওনা তৌরিবশিংগা য়াম্না মরী লৈনৈ । মসিনা ঐখোয়গী লবুকশিং অসি মহৈ য়ানবা অমসুং ঐখোয়গী মালেম অসিবু তেক্ত কাইদনবা চেকশিনবা ওইরসনু”।
ভারত অমসুং তুর্কেমেনিস্তানগী মরক্তা দিজাজতর মেনেজমেন্তকী হীরমদা তেংবাংনবগী মেমোরেন্দম ওফ অন্দর্স্তেন্দিংগী খুৎয়েক পীনখিববু কেবিনেৎনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা মন্ত্রী মন্দলনা ভারত অমসুং তুর্কেমেনিস্তানগী মরক্তা দিজাজতর মেনেজমেন্তকী হীরমদা তেংবাংনবগী মেমোরেন্দম ওফ অন্দর্স্তেন্দিংগী (এম.ও.য়ু.) খুৎয়েক পীনখিববু অয়াবা পীখ্রে। এম.ও.য়ু. অসিনা ভারত অমসুং তুর্কেমেনিস্তান অনিমক্কী মশা-মশাগী লৈরিবা দিজাজতর মেনেজমেন্ত মেকানিজম অসিদগী লৈবাক অনিমক্না কান্নবা ফংমিন্ননবা পথাপ অমা থম্নবা য়ানবা পুরক্লি অমসুং মসিনা দিজাজতর মেনেজমেন্তকী মতাংদা শেম-শাদুনা লৈবা, তেংবাংবা অমসুং কেপাসিতী বিলদিং তৌবগী হীরমশিংবু মপাঙ্গল হেন্না লৈহনবদা তেংবাংগনি। এম.ও.য়ু. অসিনা মখাদা পীরিবা লমশিং অসিদা অমনা অমদগী কান্নবা লৌনদুনা খুৎশম্নবগী থৌওং লৈগনি হায়বগী থাজবা থম্লিঃ ক) ইমর্জেন্সীশিংবু মোনিতর অমসুং ফোর্কাস্ত তৌদুনা ওইরকপা য়াবশিং য়েংশিনবা; খ) মরী লৈনবা ওথোরিতীগী খুত্থাংদা দিজাজতর মেনেজমেন্তকী পথাপ্তা শরুক য়ারিবা লুপশিংগী মরক্তা পাউ ফাওনহনবা; গ) রিসর্চ প্রোজেক্তশিংগী মতাংদা পুন্না থৌরাং য়াৎপা, শেমগৎমিন্নবা অমসুং থবক পায়খৎমিন্নবা; দিজাজতর মেনেজমেন্তকী মতাংগী সাইন্তিফিক অমসুং তেক্নিকেল চেফোঙ অমসুং রিসর্চকী থবকশিংগী মহৈ লান্নবা; ঘ) ই-পাউ, পেরিওদিকেল নত্ত্রগা অতোপ্পা চেফোঙ অমা হেক্তা, বিদিও অমসুং ফোতোগী পোৎলমগা লোয়ননা তেক্নোলোজীশিংবু এম.ও.য়ু.দা পনখিবগী মখা পোন্না লান্নবা; ঙ) পুন্না পাংথোক্কদবা সেমিনার, কনফরেন্স, ৱর্কশোপকা লোয়ননা মরী লৈনবা হীরমদা পাংথোক্কদবা এক্সর্সাইস নত্ত্রগা ত্রেনিং শীন-লাঙবা; চ) দিজাজতর মেনেজমেন্তকা মরী লৈনবা অখঙ-অহৈ অমসুং থেংনখ্রবা লৌশিং লান্নবা; ছ) রিসর্চ অমসুং রেস্ক্যু ওপরেসন্দা অহানবা তেংবাংবা চঙগদবশিংগী ত্রেনিং অমসুং কেপাসিতী বিলদিং তৌবা; দিজাজতর মেনেজমেন্তকী হীরমদা কেপাসিতী বিলদিং তৌনবা ত্রেনী অমসুং এক্সপর্ত পীনবা; জ) হান্ননা য়ানখিবগী মতুং ইন্না, তেক্নিকেল ফেসিলিতী অমসুং খুৎলায়গী মতাংদা তেংবাংনবা, আর্লী ৱার্নিং সীস্তেম ফগৎহনবা অমসুং দিজাজতর মেনেজমেন্তকীদমক্তা পার্তীশিংগী কেপাসিতী বিলদিং তৌবা; ঝ) ইমর্জেন্সী রেস্পোন্সকী মতাংদা হান্ননা য়ানখিবগী মতুং ইন্না তেংবাংনবা; ন) দিজাজতর রেজিলিএন্ত ইনফ্রাস্ত্রকচর শেম্বগীদমক্তা লৌশিং অমসুং মহৈ-মশিং পীদুনা তেংবাংনবা; প) মালেম্না শকখঙল্বা স্তেন্দর্দকী মতুং ইন্না, হান্না য়ানখিবগী মখা পোন্না ক্বালিতী মেনেজমেন্ত সীস্তেম পীনবা; ফ) পার্তী অনিগী মরী লৈনবা ওথোরিতীশিংনা য়ানবগী মতুং ইন্না দিজাজতর মেনেজমেন্তকা মরী লৈনবা অতোপ্পা থবক-থৌরমশিং; হৌজিক্কী ওইনদি, ভারতনা দিজাজতর মেনেজমেন্তকী হীরমদা তেংবাংননবগীদমক্তা স্বিতজর্লেন্দ, রসিয়া, সার্ক, জর্মনী, জাপান, তাজিকিস্তান, মোঙ্গোলিয়া, বাঙ্গলাদেশ অমসুং ইতলীগা বাইলেতরেল/মলতিলেতরেল য়ানচে/এম.ও.য়ু./জোইন্ত দিক্লারেসন ওফ ইন্তেন্ত/মেমোরেন্দম ওফ কোওপরেসনগী খুৎয়েক পীনখ্রে।
মালদিব্সকী জুদিসিয়েল ওফিসরশিং ভারত্তা ত্রেনিং পাংথোক্নবা ভারত অমসুং মালদিবকী মরক্তা এম.ও.য়ু. তৌনবা মন্ত্রীমন্দলনা য়ারে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মালদিব্সকী জুদিসিয়েল ওফিসরশিং ভারত্তা ত্রেনিং পাংথোক্নবা ভারত অমসুং মালদিবকী মরক্তা এম.ও.য়ু. লৈনবা য়ারে। কান্নবশিং: এম.ও.য়ু. অসিনা ভারত অমসুং মালদিব্সকী মরক্তা জুদিসিয়েল অমসুং আইনগী হিরমশিংদা মতেং পীনবা হেনগৎহনগনি অমসুং ত্রেনিং অমসুং কেপাসিতী বিল্দিংগী লমদা লৌশিং অমসুং তেক্নোলোজী পীথোক-পীশিন তৌনবা ঙমহনগনি।
বিজয় দিবস লাকপদা আর্মি হাউসতা পাংথোকপা তরাম্না ওকপা থৌরমদা প্রধান মন্ত্রী শরুক য়াখ্রে

ঙসি প্রধান মন্ত্রী শ্রী নরেন্দ্র মোদীনা বিজয় দিবস লাকপদা আর্মি হাউসতা পাংথোকপা তরাম্না ওকপগী থৌরম শরুক য়াখ্রে। প্রধান মন্ত্রীনা ত্বিৎ তৌখি: “বিজয় দিবস লাকপদা, আর্মি হাউসতা পাংথোকপা তরাম্না ওকপা থৌরম শরুক য়াখি। ১৯১৭গী লান মাইপাকপা ঙমখিবা ঐখোয়গী আর্মদ ফোর্সশিংগী থৌনা ভারতনা কৈদৌঙৈদা কাউবা ঙম্লোই”।
মুম্বাইদা দলান নীংখাইবনা মরম ওইদুনা লৈখিদ্রবশিংদা পি.এম.না অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা মুম্বাইদা দলান নীংখাইবনা মরম ওইদুনা লৈখিদ্রবশিংদা অৱাবা ফোঙদোকখ্রে। মহাক্না অৱাবা নংখ্রবা মীওইশিংগীদমক পি.এম.এন.আর.এফ.তগী এক্স-গ্রেসিয়া পীনবা লাউথোকখ্রে। পি.এম.ও.না ত্বিত তৌখি: “মুম্বাইদা থোকখিবা দলান নীংখাইবগী থৌদোক অদু থমোয় শোক্নীংঙাই ওই। অৱাবা তারবা পুংফম অসিদা ঐহাক্না লৈখিদ্রবশিংগী ইমুং মনুংশিংগী অৱাবদা শরুক য়াজরি অমসুং অশোক-অপন নংখ্রবশিংগীদমক থৌনিজরি। লৈখিদ্রবশিংগী ইমুংগী মীওইদা পি.এম.এন.আর.এফ.তগী এক্স-গ্রেসিয়া ওইনা লুপা লাখ ২ পীরগনি। অশোক-অপন নংখ্রবশিংদনা লুপা ৫০,০০০ পীরগনি: পি.এম. মোদী”
জি.৭ সমিতকা ইরোইননা প্রধান মন্ত্রীনা সাউথ অফ্রিকাগী প্রেসিদেন্তকা উনবা

প্রধান মন্ত্রী, শ্রী নরেন্দ্র মোদীনা জর্মনীগী স্লোস এলমাউদা জি-৭ সমিতকা ইরোইননা ২০২২গী জুন ২৭তা সাউথ অফ্রিকাগী প্রেসিদেন্ত, ঐচ.ই. সিরিল রামাফোসাগা উনখ্রে। লুচিংবা অনি অদুনা, মরু ওইনা ২০১৯দা খুৎয়েক পীনখিবা স্ত্রেতেজিক প্রোগ্রাম ওফ কোওপরেশন অসিগী মতুং ইন্দুনা লৈবাক অনি অসিগী মরক্তা লৈরিবা নকল অনিমক্কী মরী অদুগী প্রোগ্রেস অদু য়েংশিনখ্রে। মখোয়না দিফেন্স, এজুকেশন অমসুং এগ্রিকলচর সেক্তরশিংদা খুমাং চাউশল্লক্লিবা অদুদা অপেনবা ফোংদোকখি, অমসুং ত্রেদ, ইনভেস্তমেন্ত, ফুদ সেকভুরিতী, দিফেন্স, ফর্মস্যুতিকেলস, দিজিতেল ফাইনান্সিয়েল ইনক্লুজন, স্কিল দেবেলপমেন্ত, ইন্সুরেন্স, হেল্থ অমসুং মী মশেলগি মরক্তা কন্তেক্ত লৈনহনবগুম্বা হীরমশিং অসিদা নাকল অনিমক্না খুৎশম্ননা থবক তৌমিন্নবা অদুবু মখাতানা হেন্না কনশিনহনবগী তঙাইফদবা অদুবুসু অমুক হন্না পনখি। লুচিংবা অনিমক্না চাউখৎলক্লিবা লৈবাকশিংদা কোবিদ-১৯ ভেক্সিনশিংগী প্রোদক্সনবু সপোর্ত তৌবা ২০২২গী জুনদা য়ানবা অমা পুরকখিবা দবল্যু.তি.ও. এগ্রীমেন্ত অদুবুসু তরাম্না ওকখি। ভারত অমসুং সাউথ অফ্রিকানা কোবিদ-১৯ প্রিভেন্সন, কন্তেনমেন্ত নত্রগা ত্রীৎমেন্তকা মরী লৈননা ত্রিপস এগ্রীমেন্তগী অখন্নবা প্রোবিজনশিং চৎনহনবগী মতাংদা দবল্যু.তি.ও. মেম্বরশিংগীদমক্তা কোমথোকহন্নবা সজেস্ত তৌরদুনা অহানবা প্রোপোজল পীশিনখ্রে। মল্তিলেতরেল বোদীশিংদা মখাতানা লেপ্তনা কো্র্দিনেশন পীণবা অমসুং মরু ওইনা, য়ু.এন. সেক্যুরিতি কাউন্সিলদা অহোংবা অমা পুরকপগী তঙাইফদবা অদুগী মতাংদসু খন্নখ্রে।
মার্চ ১, ২০২০ অমসুং ওগস্ত ৩১, ২০২০ ফাওবগী মনুংদা শিংগদবা বেঙ্কশিংনা পীবা লৌউ-শিংউ অমদি মরী লৈনবা থবকশিংগী অতেনবা মতমগী লোন শিংগৎপবগী মতম শাঙদোকপা কেবিনেতনা অয়াবা পীরে

প্রধান মন্ত্রী শ্রী নরেন্দ্র মোদীনা থৌরম মপু ওইদুনা পাঙথোকখিবা কেন্দ্রগী কেবিনেতনা মার্চ ১, ২০২০ অমসুং ওগস্ত ৩১, ২০২০ ফাওবগী মনুংদা শিংগদবা লৌউ-শিংউ অমদি মরী লৈনবা লমশিংদা বেঙ্কশিংনা পীবা লুপা লাখ ৩ ফাওবগী এদভান্সকী স্তেন্দর্দ সোর্ত তার্ম লোনশিং বেঙ্কশিংদা চাদা ২গী ইন্তরেস্ত সবভেন্সন (আই.এস.) অমদি লৌমীশিংদা চাদা ৩গী প্রোম্প্ত রেপেমেন্ত ইন্সেন্তিভ (পি.আর.আই.)গা লোয়ননা শিংবগী মতম ৩১.০৮.২০২০ ফাওবা শাংদোকপদা য়াবা পীখ্রে। কান্নবা: মার্চ ১, ২০২০ অমসুং ওগস্ত ৩১, ২০২০ ফাওবগী মনুংদা শিংগদবা লৌউ-শিংউ অমদি মরী লৈনবা লমশিংদা বেঙ্কশিংনা পীবা লুপা লাখ ৩ ফাওবগী স্তেন্দর্দ সোর্ত তার্ম লোনশিং মখা তানা বেঙ্কশিংদা চাদা ২গী ইন্তরেস্ত সবভেন্সন (আই.এস.) অমদি লৌমীশিংদা চাদা ৩গী প্রোম্প্ত রেপেমেন্ত ইন্সেন্তিভ (পি.আর.আই.)গা লোয়ননা শিংবগী মতম ৩১.০৮.২০২০ ফাওবা শাংদোকপা অসিনা লৌমীশিংদা অসিগুম্বা লোনশিং অসি পেনালতী য়াওদনা শেন্দোই চহীদা চাদা ৪গী চাংদা শাংদোক্লবা মতম ৩১.০৮.২০২০ ফাওবাদা শিংদোকপা নৎত্রগা রিনিউ তৌবা য়াবগী খুদোংচাবা পীবগা লোয়ননা অসিগুম্বা রিনিউ তৌবগীদমক কোবিদ লাইচৎকী মতমসিদা বেঙ্কতা অমুক চৎনরুদ্রবসু য়াহল্লে। বেকগ্রাউন্দ মতম চানা লোন থিবা মতমদা বেঙ্কশিংদা চাদা ২গী ইন্তরেস্ত সবভেন্সন অমসুং লৌমীশিংদা চাদা ৩গী অহেনবা কান্নবা য়াওরবা স্তেন্দর্দ সোর্ত-তার্ম এগ্রি-লোনশিং অতাবা মমলদা লৈঙাক্না বেঙ্কশিংগী খুত্থাঙদা পীদুনা মতম চানা শিংদোকপা মতমদা শেন্দোই চহীদা চাদা ৪গী চাংদা লুপা লাখ ৩ ফাওবগী লোনশিং ফংহল্লি। কোবিদ-১৯ লাইচৎনা মরম ওইদুনা থম্লিবা লোকদাউন অসিনা মীয়াম্না চত্থোক চৎশিন তৌবদা অথিংবা থম্লি। লৌমী কয়া অমা মখোয়গী সোর্ত তার্ম ক্রোপ লোন শিংদোক্নবগীদমক বেঙ্ক ব্রাঞ্চশিংদা চৎপা ঙমদ্রি। মসিগী মথক্তা চত্থোক চৎশিনদা অথিংবা লৈবা, মতম চানা পোত্থোক য়োনবদা খুদোংচাদবা, মখোয়গী পোত্থোক্কী শেন মতম চানা ফংদবা অমদি সোসিএল দিস্তেন্সিং কাংলোনশিং ইন্দবা য়াদবা লৈবনা মরম ওইরগা লৌমীশিংনা রিনিউ তৌনবগীদমক দিপোজিৎ তৌগদবা শেনফম লাংশিনবদা খুদোংচাদবা মায়োক্নরি অমদি বেঙ্কত চত্তুনা দিপোজিৎ তৌবা অমসুং অনৌবা লোন লৌবা ঙম্নদ্রি।
প্রধান মন্ত্রীনা হরনাজ সন্ধুবু মিস য়ুনিভর্সকী মীংথোল ফংলকপদা নুংঙাইবা ফোংদোকখ্রে

প্রধান মন্ত্রী শ্রী নরেন্দ্র মোদীনা হরনাজ সন্ধুবু মিস য়ুনিভর্সকী মীংথোল ফংলকপদা নুংঙাইবা ফোংদোকখ্রে। ত্বীৎ অমদা প্রধান মন্ত্রীনা হায়খি; “হরনাজ সন্ধুবু মিস য়ুনিভর্সকী মীংথোল ফংলকপদা নুংঙাইবা ফোংদোকচরি। মহাক্কী তুংগী খোংচৎকীদমক মফমদা য়াইফ পাউজেল পীজরি। ”
পি.এম.না এ.পি.গী অন্তপুরম দিস্ত্রিক্ততা থোকখিবা নুঙাইতবা থৌদোক অমনা মরম ওইরগা লৈখিদ্রবশিংগী মফমদা অৱাবা ফোঙদোকখ্রে

প্রধান মন্ত্রী শ্রী নরেন্দ্র মোদীনা আন্ধ্র প্রদেশকী অন্তপুরম দিস্ত্রিক্ততা থোকখিবা নুঙাইতবা থৌদোক অমনা মরম ওইরগা লৈখিদ্রবশিংগী মফমদা য়াম্না থমোই শোক্না অৱাবা ফোঙদোকখ্রে। প্রধান মন্ত্রীনা অৱাবা তারবশিংগীদমক প্রাইম মিনিস্তর’স নেস্নেল রিলিফ ফন্দ (পি.এম.এন.আর.এফ.)তগী এক্স গ্রেসিয়াগী অয়াবা পীখ্রে প্রধান মন্ত্রী ওফিসতগী ত্ৱীত তৌখি: এ.পি.গী অন্তপুরম দিস্ত্রিক্ততা থোকখিবা নুঙাইতবা থৌদোক অমনা মরম ওইরগা লৈখিদ্রবশিংগী মফমদা অৱাবা ফোঙদোকচরি। লৈখিদ্রবশিংগী ইমুং-মনুংগী অৱাবদা শরুক য়াজরি। “লৈখিদদ্রবশিংগী খ্বাইদগী নক্নবা ইমুংগী মীওইশিংদা পি.এম.এন.আর.এফ.তগী লুপা লাখ ২-২গী এক্স গ্রেসিয়াগী পীরগনি: পি.এম.”
প্রধান মন্ত্রীনা হায়খ্রে, জর্মনীগা লোইননা সরকার অনিগী মরক্তা ৱারী শানবনা নাকল অনিগী মরী চেৎশিৎহল্লে

প্রধান মন্ত্রী নরেন্দ্র মোদীনা হায়খ্রে মদুদি ভারত অমসুং জর্মনীগী মরক্তা লৈনরিবা লৈবাক অনিগী মরী অসি গনতন্ত্রদা থাজবা অমসুং আইনগী চৎনবীদা য়ুম্ফম ওইবনি। সরকার অনিগী মরক্তা ৱারী শানবা অদুবু থাগৎলদুনা প্রধান মন্ত্রীনা হায়খি মদুদি মসিগী ৱারী শানবা অসিনা হিরম কয়াদা হায়বদি অনৌবা অমসুং অফবা তেক্নোলোজী, ই-মোবিলিতী, ফুয়েল সেল তেক্নোলোজী, স্মার্ত সিতীশিং, কংফাল মনুংগী ঈশিং লম্বী, সমুদ্রা মপান য়েংশিনবা, তুরেল শেংদোকপা অমসুং অকোয়বগী ফিবম ঙাকপগী মতাংদা ভারত অমসুং জর্মনীগী মরক্তা লৈনরিবা মরি চেৎশীনবদা মতেং পাংগনি। ঙসি নই দিল্লীদা জর্মনী চাঞ্ছেল্লরগা লোইননা পাংথোকপা অপুনবা পাউগী মীফমদা প্রধান মন্ত্রী নরেন্দ্র মোদীনা হৌদোকপগী ৱারোল পীখি। জর্মনী চাঞ্ছেল্লর দোক্তর এঞ্জেলা মার্কেল অমসুং মহাক্কী মীহুৎ কাংবু তরাম্না ওক্লদুনা প্রধান মন্ত্রী মোদীনা হায়খি মদুদি ভারত-জর্মনীগী মরি ফগৎহনবদা চাঞ্ছেল্লর দোক্তর এঞ্জেলা মার্কেলনা মরুওইবা থৌদাং অমা লৌরি। প্রধান মন্ত্রীনা হায়খি ভারতনা এক্সপোর্ত কন্ত্রোল রিজিম অমসুং অতোপ্পা মালেমগী ফোরমশিংদা মেম্বর ওইবদা জর্মনীনা শৌগৎপগীদমক ভারতনা থাগৎলি। মহাক্না হায়খি সেকুরিতী কাউন্সিল, য়ুনাইতেদ নেসন্স অমসুং অতোপ্পা মালেমগী লুপশিং অওনবা পুরকপদা লৈবাক অনি মখা তানা মতেং পীনগনি।
আর্ম ফোর্সেস ফ্লেগ দেদা প্রধান মন্ত্রীনা আর্ম ফোর্সেসকী জৱানশিংদা ইকাই খুম্নবা উৎখ্রে

আর্ম ফোর্সেস ফ্লেগ দেদা প্রধান মন্ত্রী শ্রী নরেন্দ্র মোদীনা আর্ম ফোর্সেসকী জৱানশিং অমসুং মখোয়গী ইমুং-মনুংদা ইকাই খুম্নবা উৎখ্রে। প্রধান মন্ত্রীনা হায়খি, “আর্ম ফোর্সেস ফ্লেগ দে অসিদা ঐখোয়না ঐখোয়গী ফোর্সেশিং অমসুং মখোয়গী ইমুং-মনুংগী হনবা নাইদ্রবা থৌনা অদুগীদমক ইকাই খুম্নবা উৎচরি। ঐনা অদোমদা ঐখোয়গী ফোর্সশিংগী য়াইফ-থৌরাংদা তেংবাংবীনবসু ফোংদোকচরি।”
অয়ুশ্মান ভারতপু থাগৎচরি – মনুং হুঞ্জিনবা ঈথৎ অসি মহৌশাগী পুন্সিদা হিংলে

অন্দমান অমসুং নিকোবরদগী চহি ৫২শুরবা রতন বরাই লায়রবা ইমুং অমদগী হৌরকখি অমসুং মায়োকার্দিয়েল ইনফ্রেক্সন্না নাখি। ওইথংবা থবাক্ত নাবা অমসুং হুমাং কন্না শৌবদগী মহাক পোর্ত ব্লেয়রদা লৈবা জি.বি.পন্ত হোস্পিতালদা মিং চনখি। মহাক দাইবেতিস মেল্লাইতসসু নাখি। থিজিনবদা এক্যুৎ এন্তেরিয়র ৱাল মায়োকার্দিয়েল ইনফ্রেক্সন্নি হায়বা খঙখি। লায়েংবদগী মহাক হকচাংগী ফিবম লেংদনা লৈখি অমসুং তুংদা মখা তানা লায়েংনবা কার্দিওলোজিস্ত অমদা থাখি। মতম অদুদা অন্দমান অমসুং নিকোবর ঈথৎশিংদা থম্মোইগী অনাবশিং লায়েংনবা খুদোংচাবা অমতা লৈরমদে, অসিগুম্বা অনাবশিং লায়েংনবা ভারতকী কোলকতা অমসুং চেন্নইগুম্বা শহরশিংদা চৎনৈ। রতন বরাইগী ওইনা মহাক শেন মতিক চানা লৈতবদগী মসি পাংথোকপা ঙমখিদে। অদুবু মহাক্না অয়ুশ্মান ভারত-পি.এম.জে.এ.ৱাই.গী মখাদা কেসলেস ইন্সুরেন্সগী খুৎথাংদা লায়েংবা য়াই হায়বা খঙবদগী মসিনা মহাক্কী পুন্সিদা অনৌবা মঙাল অমা পীখি। মসিগী মতেংগা লোয়ননা মহাক্না লেম্না লায়েংবা ফংখি। ঙসি মহাক মশা ফবা মীওই অমা ওইরে অমসুং মালেমদা খ্বাইদগী চাউবা হকশেলগী স্কিম অসিগী মতাংদা শন্দোক্না তাক্নবা প্রধান মন্ত্রী উনবা কান্নবা ফংলবা মীওই ৩১গী মনুংদা অমা ওইরে। চহি অমগী মমাংদা ২০১৮দা লিংখৎখিবা, মালেমদা খ্বাইদগী চাউবা হেল্থ ইন্সুরেন্স স্কিম অসিনা লৈবাক অসিগী লায়রবা মীওই ক্রোর ১০.৭৪ হেন্না ইরাই লাইনা মেদিকেলগী খুদোংচাবশিং ফংহন্নবা পান্দম থমলি। হৌখিবা চহিদা রতনগুম্বা অনাবা ৫০,০০০ হেন্না অয়ুশ্মান ভারত য়োজনাগী মখাদা অসিগুম্বা খুদোংচাবশিং ফংখি। অয়ুশ্মান ভারত প্রধান মন্ত্রী জন অরোগ্য (পি.এম.-জে.এ.ৱাই.)গী মখাদা হোস্পিতাল ১৬,০৮ হেন্না ইমপেনেল্দ তৌরে, বেনিফিসরী লাখ ৪১ হেন্না লায়েংলে অমসুং ই-কার্দ ক্রোর ১০ হেন্না পীখ্রে। অয়ুশ্মান ভারতকী মখাদা লৈবাক শীনবা থুংনা হেল্থ এন্দ ৱেলনেস সেন্তর ২০,৭০০ হেন্না থবক পাংথোক্লে।
জি.৭ সমিতকা ইরোইননা প্রধান মন্ত্রীনা ফেদরেল রিপব্লিক ওফ জর্মনীগী চান্সেলরগা উনবা

প্রধান মন্ত্রী, শ্রী নরেন্দ্র মোদীনা জর্মনীগী স্লোস এলমাউদা জি-৭ সমিতকা ইরোইননা ২০২২গী জুন ২৭তা, ফেদরেল রিপব্লিক ওফ জর্মনীগী চান্সেলর, ঐচ.ই. শ্রী ওলাফ স্কোল্জগা উনখ্রে। হন্দক্কী চহি অসিদা লুচিংবা অনি অসিগী মরক্তা মসিনা অনিশুবা ওইবা উনবনি; মমাংদা প্রধান মন্ত্রীনা ভারত-জর্মনী ইন্তর-গোবর্নমেন্তেল কন্সল্তেশন্সগীদমক্তা ২০২২গী মে ২দা বর্লিনদা চৎপা মতমদা উনখি। প্রধান মন্ত্রীনা জি.৭ সমিতকী চেবাউ পীরকপগীদমক্তা চেন্সেলর স্কোল্জবু থাগৎপা ফোংদোকখি। মমাংগী থাদা মখোয়না খন্ন-নৈনখিবশিং অদুবু মখা চত্থরদুনা, লুচিংবা অনি অসিনা মখোয়গী গ্রীন অমসুং সস্তেনেবল দেবেলপমেন্ত পার্তনরশিপ অদুবু মাংলোমদা পুখৎপগী তঙাইফদবা অদুগী মতাংদা মরু ওইবা থমখি। খন্ন-নৈনবা অদুদা ক্লাইমেত এক্সন, ক্লাইমেত ফাইনান্সিংগি প্রোবিজনশিং অমসুং তেক্নোলোজী ত্রান্সফরগুম্বা ইশুশিং মনুং চনখি। লুচিংবা অনি অসিনা ত্রেদ, ইনভেস্তমেন্ত অমসুং মী মশেলগী মরক্তা লৈরিবা মরী অদুবু মখাতানা হেন্না কনশিহন্নবগী মতাংদসু য়ানখি। ইন্তর্নেস্নেল বোদিশিংগী মরক্তা কোওর্দিনেশন হেন্না লৈহনবা, মরু ওইনা লাক্কদৌরিবা জি.-২০ প্রেসিদেন্সী অসিগী মতাংদা খন্নখি। লুচিংবা অনি অসিনা রিজনেল অমসুং গ্লোবল দেবেলপমেন্তশিংগি মতাংদসু তাধোক-তাশিন তৌমিন্নখি।
পি.এম.না ঐচ.ঐচ. শেখ মোহম্মদ বিন জায়দ অল নাহ্যানবু য়ু.এ.ই.গী অনৌবা রাস্ত্রপতি ওইনা খনবদা নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা অবু ধাবিগী রুলর ঐচ.ঐচ. শেখ মোহম্মদ বিন জায়দ অল নাহ্যানবু য়ু.এ.ই.গী অনৌবা রাস্ত্রপতি ওইনা খনখিবদা নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; “অবু ধাবি ঐচ.ঐচ. শেখ মোহম্মদ বিন জায়দ অল নাহ্যানবু য়ু.এ.ই.গী অনৌবা রাস্ত্রপতি ওইনা খনখিবদা নুংঙাইবা ফোঙদোকচরি। মহাক্কী দাইনামিক ওইবা অমসুং মীৎয়েং শান্না উবা ঙম্বা লুচিংবগী গুন অসিগী মখাদা ঐখোয়গী কম্প্রিহেন্সিব স্ত্রেতেজিক পার্তনরশিপ অসি মখা তানা চেৎশিনহনগনি হায়না ঐহাক্না থাজৈ @MohamedBinZayed”
প্রধান মন্ত্রীনা পাকিস্তানদা প্লেন কায়বনা মরম ওইদুনা মী শিখিবদা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা পাকিস্তানদা প্লেন কায়বনা মরম ওইদুনা মী শিখিবদা অৱাবা ফোংদোকখ্রে। প্রধান মন্ত্রীনা হায়খি, “পাকিস্তানদা প্লেন কায়বনা মরম ওইদুনা মী শিখিবদা থমোয় শোক্না অৱাবা ফোংদোকচরি। লৈখিদ্রবশিংগী ইমুং-মনুংগী অৱাবদা শরুক য়াজরি, অমদি শোক্লবশিং অথুবা মতমদা ফগৎলকপা ওইরসনু।”
ৱাশিংতন দি.সি.দা প্রধান মন্ত্রী থুংখিবগী প্রেস রিলিজ

য়ু.এস.এ.গী রাস্ত্রপতি, জো বিদেননা বার্কতন তৌবীরকখিবগী মতুং ইন্না প্রধান মন্ত্রী শ্রী নরেন্দ্র মোদীনা মহাক্কী য়ুনাইতেদ স্তেতস ওফ অমেরিকাগী খোংচৎকীদমক ৱাশিংতন দি.সি.দা(২০২১ সেপ্তেম্বর ২২, লোকেল তাইম) থুংখি৷ য়ু.এস.এ. সরকারগী মহুৎ শিন্দুনা স্তেত ফোর মেনেজমেন্ত অমদি রিসোর্সেসকী দিপুতী সেক্রেতরী, শ্রী তি.ঐচ. ব্রাইয়ন মেককিওননা প্রধান মন্ত্রীবু ওকখি৷ এনদ্রিয়ুস এয়রবেজতা ইন্দিয়ন দাইস্পোরাগী থৌনা লৈরবা মেম্বরশিংসু শরুক য়াখি অমদি মখোয়না হরাউনা প্রধান মন্ত্রীবু ওকখি৷
প্রধান মন্ত্রী ভিদিও কনফরেন্সিংগী খুত্থাংদা লৈবাক শিনবা থুংবগী ওক্সীজেন পুথোকপা লুচিংবশিংগা ৱারী শাখ্রে

প্রধান মন্ত্রী, শ্রী নরেন্দ্র মোদীনা ভিদিও কনফরেন্সিংগী খুত্থাংদা লৈবাক শিনবা থুংবগী ওক্সীজেন পুথোকপা লুচিংবশিংগা ৱারী শাখ্রে। পি.এম. মোদীনা হৌজিক্কী মতম অসি শিংনবশিং অসি থেংনবতা নত্তনা অথুবা মতমদা ৱারোইশিন পীবগী মতম্নি হায়খি। পি.এম. মোদীনা সরকার অমসুং ওক্সীজেন পুথোকপা মীওইশিংগা নীংথিনা তেংবাংনবগী মথৌ তাই হায়নসু পনখি। প্রধান মন্ত্রীনা হৌখিবা চয়োল খরা অসিদা ওক্সীজেন পুথোকপা মীওইশিংনা মখোয়গী পোত্থোক পুথোকপগী মশিং হেনগৎখিবগীদমক্তা থাগৎপা ফোংদোকখি। লিক্বিদ ওক্সীজেন পুথোকপগী চাং হেনগৎনবা খোঙথাং কয়া পায়খৎখিববুসু মহাক্না শকখঙখি। ইন্দস্ত্রীদা শিজিন্নবা ওক্সীজেনবু লৈবাক্কী তঙাই ফদবা থেংননবা হোৎনবগীদমক্তা প্রধান মন্ত্রীনা ইন্দস্ত্রীশিংবুসু থাগৎপা ফোংদোকখি। হৌজিক্কী ওইরিবা ফিভম অসিবু হেন্না ফগৎহন্নবগীদমক্তা, পি.এম.না লাক্কদৌরিবা নুমিৎশিংদা লৈরক্কদবা ওক্সীজেনগী অপাম্বা পীনবগীদমক্তা ইন্দস্ত্রীনা মখোয়গী ঙমজবী মতিক শিজিন্নদুনা থবক তৌনবা ৱাফমসু ফোংদোকখি। অহাংবা ওক্সীজেন সিলিন্দরগী মশিং হেনগৎনা ফংহনবগা লোয়ননা মসিবু পুথোক-পুশিন তৌনবগীদমক্তা লৈরিবা লোজিস্তিক্সকী ফিভমশিংসু হেন্না ফগৎহনবগী মথৌ তাবা লৈরে হায়না মহাক্না মখা তানা ফোংদোকখি। মহাক্না ইন্দস্ত্রীশিংদা অতোপ্পা গ্যাস পুথোক-পুশিন তৌনবা লৈরিবা তেঙ্করশিংসু ওক্সীজেন পীবদা শিজিন্ননবা ৱাফমসু থমখি। ওক্সীজেনগা মরী লৈননা রাজ্যশিংগী লৈরিবা মথৌ তাবশিংবু খন্নরদুনা, তেঙ্করশিংনা ওক্সীজেন পুথোকফমদা খ্বাইদগী অথুবা মতমদা য়ৌহন্নবগীদমক্তা সরকারনা রেলৱে অমসুং এয়র ফোর্সসু নীংথিজনা শিজিন্নরি হায়বা ৱাফমসু ফোংদোকখি। প্রধান মন্ত্রী মোদীনা সরকার, রাজ্য, ইন্দস্ত্রী অমসুং পোত্থোক-পুশিন তৌরিবা মীওইশিং অমসুং হোস্পিতাল খুদিংমক্না অমত্তা ওইনা পুন্দুনা থবক তৌমিন্নবগী মথৌ তারে হায়না ফোংদোকখি। ঐখোয়না নীংথিজনা তেংবাংমিন্নদুনা থবক তৌরিবমখৈ, ঐখোয়না শিংনবা অসি মাইয়োক্নবদা হেন্না লায়না থোক্কনি। ওক্সীজেন পুথোকপশিংবু থাগৎলদুনা, প্রধান মন্ত্রী মোদীনা মখোয়দা সরকারগী অঙম্বা মতেং খুদিংমক পীবগা লোয়ননা লৈবাক অসিনা শিংনবা অসিবু য়াম্না থুনা মায়-পাক্না মাইথিবা পীবা ঙমগনি হায়বগী থাজবসু ফোংদোকখি। আর.আই.এল.গী সি.এম.দি., শ্রী মুকেশ অম্বানী,; এস.এ.আই.এল.গী চেয়রপর্সন, শ্রীমতি সোমা মন্দল,; জে.এস.দবল্যু.গী শ্রী সজ্জন জিন্দাল; তাতা স্তীলগী শ্রী নরেন্দ্রন; জে.এস.পি.এল.গী শ্রী নবীন জিন্দাল; এ.এম.এন.এস.কী শ্রী দিলিপ উম্মেন; এল.আই.এন.দি.ই.গী শ্রী এম. বেন্নর্জী; আইনোক্সকী শ্রী সিধার্থ জেন; এয়র ৱাতর জমশেদপুরগী এম.দি., শ্রী নোরিয়ো শিবুয়া; নেস্নেল ওক্সীজেন লিমিতেদকী শ্রী রাজেশ কুমার সরফ অমসুং ওল ইন্দিয়া ইন্দস্ত্রীএল গ্যাস মেন্যুফেকচররগী প্রসিদেন্ত, শ্রী সাকেৎ তিকুসু মীফম অদুদা শরুক য়াখি।
পি.এম.না মীয়ামদা ইন্দিপেন্দেন্স দেগী হরাওবা ফোংদোকখ্রে

প্রধান মন্ত্রী, শ্রী নরেন্দ্র মোদীনা ইন্দিপেন্দেন্স দেগী থৌরমদা মীয়ামদা হরাওবা তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়খি; “অদোম পুম্নমপু ইন্দিপেন্দেন্স দেগী হরাও-তয়াম্বা ফোংদোকচরি। অদোম পুম্নমকপু ৭৫শুবা ইন্দিপেন্দেন্স দেগী হরাও-তয়াম্বা হন্না-হন্না ফোংদোকচরি। অজাদী কা অমৃত মহোৎসব চহি অসিদা ইরৈচাশিংদা অনৌবা শক্তি অমসুং অনৌবা ৱাখল্লোন অমা লাকপা ওইরসনু। জয় হিন্দ! #IndiaIndependenceDay” ।
পি.এম.না কে.সি. গনাপথি অমসুং বরুন থাক্করবু তামিল নাদুগী নহাশিংদা স্পোর্তসকী মতাংদা পুক্নিং থৌগৎপীবগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কে.সি. গনাপথি অমসুং বরুন থাক্করবু তামিল নাদুগী নহাশিংদা “মীত দ চেমপিয়ন্স” প্রোগ্রামগী মখাদা স্পোর্তস অমসুং ফিৎনেসকী মতাংদা পুক্নিং থৌগৎপীবগীদমক্তা থাগৎপা ফোংদোকখ্রে। পি.আই.বি.না তৌরকপা ত্বীত অমগী পাউখুম ওইনা, প্রধান মন্ত্রীনা হাবকি; “তামিল নাদুগী হৈ-শিংলবা নহাশিংবু পুক্নিং থৌগৎনবা কে.সি. গনাপথি অমসুং @VarunThakkar100গী য়াম্না শিংথানিংঙাই ওইবা থৌওং। অসিগুম্বা থৌওংশিং অসিনা স্পোর্তস অমসুং ফিৎনেস মরী লৈনবা ৱাফমশিংদা এৱেয়রনেস হেনগৎহনগনি হায়বা ঐহাক্না থাজৈ।”
প্রধান মন্ত্রীনা ওক্সীজেন পীবা অমসুং ফংহনবগী মতাংদা অৱাংবা থাক্কী মীফম ফমখ্রে

প্রধান মন্ত্রী নরেন্দ্র মোদীনা লুচিংদুনা লৈবাক শিনবা থুংবদা ওক্সীজেন পীবা অমসুং ফংহনবগী ফিভম য়েংশিন্নবগীদমক্তা অৱাংবা থাক্কী মীফম অমা ফমখ্রে অমসুং মসি ফংবগী চাং হেনগৎহন্নবা পাম্বৈ কয়া অমসু খন্নখি। ওক্সীজেন পীবগী ফিভম হেন্না ফগৎহন্নবগীদমক্তা ওফিসিএলশিংনা মমাংগী চয়োল খরদা লৌখৎখিবা খোঙথাংশিংগী মতাংদা মহাক্কী মফমদা পাউদমখি। প্রধান মন্ত্রীনা হীরম কয়াঃ ওক্সীজেন পুথোকপা হেনগৎপা, য়েন্থোকপগী খোঙজেল থুগৎহনবা অমসুং হেল্থ ফেসিলিতীশিংদা ওক্সীজেনগী তেংবাং পীনবা অনৌবা থৌওং শিঞ্জিন্নবনচিংবা থৌওংশিং খোঙজেল য়াঙনা থবক শুবগী মথৌ তাবগী মতাংদা ৱাফম থমখি। রাজ্যশিংগা তেংবাংমিন্নদুনা ওক্সীজেন ৱাৎপা মফমশিং খঙদোকপা অমসুং মসিগী মতুং ইন্না ওক্সীজেন মরাং কাইনা ফংহন্নবগীদমক্তা অকুপ্পা থৌওং কয়া চত্থরি হায়না প্রধান মন্ত্রীগী মফমদা পাউদমখি। মসিগা লোয়ননা রাজ্যশিংদা ওক্সীজেন পীবগী চাংসু মতৌ করম্না মওং নাইনা হেনগৎলক্লি হায়নসু পাউদমখি। হৌজিক্কী ওইনা রাজ্য ২০দগী নোংমদা লিক্বিদ মেদিকেল ওক্সীজেন এম.তি. ৬৭৮৫গী অপাম্বা লৈবগী মনুংদা ভারত সরকারনা এপ্রিল ২১ ফাওবদা রাজ্যশিং অসিদা নোংমদা এম.তি. ৬৮২২ পীখ্রে। হৌখিবা নুমিৎ খরনি অসিদা প্রাইভেৎ অমসুং পব্লিক স্তীল প্লান্ত, ইন্দস্ত্রী, ওক্সীজেন পুথোকপশিংদগী পীরকপগা লোয়ননা মথৌ তাদবা ইন্দস্ত্রীশিংদা ওক্সীজেন পীবা থিংবগী খুত্থাংদগী লিক্বিদ মেদিকেল ওক্সীজেন ফংবগী চাংসু নোংমদা এম.তি. ৩৩০০গী চাংদা হেনগৎপগী ফিভমসু লৈখি। ওফিসিএলশিংনা থবক চলায়বা য়ারবা পি.এস.এ. ওক্সীজেন প্লান্তশিংসু খ্বাইদগী অথুবা মতমদা থবক তৌবা হৌনবা রাজ্যশিংগা লোয়ননা অকনবা থবক পায়খৎলি হায়না মখোয়না প্রধান মন্ত্রীদা পাউদমখি। প্রধান মন্ত্রীনা ওফিসিএলশিংদা তোঙান-তোঙানবা রাজ্যশিংদা মথৌ তাবা ওক্সীজেনশিংবু মমুৎ তানা অমসুং লেপ্তবা মওংদা শোইদনা পীনবা খঙহনখি। হীরম অসিদা অয়েৎপা লাক্লবসু লোকেলগী লৈঙাক্লোইশিংগা তানদুনা ৱারোইশিন পুরক্নবা থৌদাং লৌনবসু মহাক্না হায়খি। ওক্সীজন পুথোকপা হেনগৎহন্নবা অমসুং মীয়ামদা ফংহন্নবগীদমক্তা মন্ত্রালয়শিংনসু অতোপ্পা অনৌবা থৌওং কয়া পায়খৎনবা মহাক্না মখা তানা হায়খি। নাইত্রোজেন অমসুং আর্গোন তেঙ্করশিংবু ওন্থোকপা, অনৌবা তেঙ্করশিং শাবা, মীরমদগী লৈদুনা নোংথক্তা পুরকপনচিংবা থৌওং পাংথোক্তুনা ক্রাইওজেনিক তেঙ্করগী মশিং থুনা হেনগৎহন্নবা থৌওং কয়া অমসু হৌজিক পায়খৎলি। প্রধান মন্ত্রীনা রাজ্যশিংদা ওক্সীজনা খোঙজেল য়াঙনা য়ৌহনবগী মথৌ তাই হায়না ফোংদোকখি। তেঙ্করশিংবু অশাঙবা লম্বীদা থুনা অমসুং লেপ্তনা পুথোক পুশিন তৌবদা রেলৱে শিজিন্নরিবা অসিগী মতাংদসু ৱাফম কয়া খন্নখি। অহানবা রেক্না এম.এম.ও. এম.তি. ১০৫ পুদুনা মুম্বাইদগী লাক্তুনা ভিজাগ য়ৌখ্রে। মসিগা মান্নবা ওইনা, অহাঙবা ওক্সীজেন তেঙ্করশিংসু নোংথক্তা পুদুনা ওক্সীজেন পীবদা চঙবা খোঙচৎ অমগী মতম হন্থহনবা ওইনা ওক্সীজেন পীগদৌরিবা মীওইশিংদা য়ৌহনখ্রে। তোঙানবা-তোঙানবা মেদিকেলগী খুন্নাইগী মীহুৎশিংনা ওক্সীজেন নীংথিনা শিজিন্নবা অমসুং রাজ্য খরদা নীংথিনা য়েংশিনবগী খুত্থাংদা অনাবশিংগী ফিভমদা অশোকপা লৈহন্দনা ওক্সীজেনগী অপাম্ববু মতৌ করম্না হন্থরকখিবগে হায়বগী মতাংদা ৱাফম কয়া ফোঙদোকখি। ওক্সীজেন মশিং য়াম্না হেন্না পৈশিনবগী মতাংদা রাজ্যনা অকনবা থবক পায়খৎকদবনি হায়না প্রধান মন্ত্রীনা ফোংদোকখি। মীফম অদুদা কেবিনেৎ সেক্রেতরী, পি.এম.গী প্রিন্সিপাল সেক্রেতরী, হোম সেক্রেতরী, হেল্থ সেক্রেতরী অমদি কম্মর্স অমসুং ইন্দস্ত্রী মন্ত্রালয়, রোদ ত্রান্সপোর্ত মন্ত্রালয়, ফার্মাস্যুতিকেল্স অমসুং নিতি আয়োগকী ওফিসিলেশিংসু শরুক য়াখি।